Piloții au dormit 28 de minute în timpul zborului. Avionul a luat-o razna
- Alexandru Sălăvăstru
- 12 martie 2024, 16:26
Doi piloți au adormit timp de aproape 30 de minute în timpul unui zbor de pasageri. Survolau Indoneziei, potrivit unui raport intern al unei companii aeriene. Ce i-a apucat? Cel mai tânăr dintre cei doi piloți era tată de bebeluși gemeni. Mai mult, de curând se mutase în casă nouă. Iar ca tacâmul să fie complet a avut probleme cu somnul în zilele de dinaintea zborului.
Piloți acuzați că au dormit în timpul unei curse aeriene
Incidentul a avut loc pe 25 ianuarie anul acesta. În timpul unui zbor de întoarcere al companiei Batik Air de la Aeroportul Internațional Haluoleo. Avionul era în regiunea Sulawesi de sud-est a Indoneziei, mergea către Aeroportul Soekarno-Hatta, din capitala Jakarta.
Ambii piloți, un bărbat în vârstă de 28 de ani și un bărbat în vârstă de 32 de ani, au adormit timp de aproximativ 28 de minute. Potrivit raportului preliminar al Comitetului național pentru siguranța transporturilor din Indonezia (KNKT).
Când s-au trezit, au constatat că aeronava "nu se afla pe traiectoria de zbor corectă"
Potrivit raportului, cel mai tânăr dintre piloți - al doilea la comandă - se chinuia să doarmă în ultima vreme, după ce soția sa a născut gemeni. De asemenea, familia se mutase recent.
Prima etapă a zborului din capitala indoneziană s-a desfășurat fără incidente, iar pilotul mai tânăr a dormit aproximativ 30 de minute înainte de a se trezi pentru aterizare.
După aterizare, în raport se spune că bărbații au mâncat în cabina de pilotaj, înainte de a decola din nou.
Apoi, cu 153 de pasageri și patru însoțitoare de zbor, piloții au zburat până la 10.000 de metri, moment în care bărbatul de 32 de ani i-a spus copilotului său să preia controlul avionului, spunând că trebuie să se odihnească.
Copilotul mai tânăr a fost de acord
Cu toate acestea, în timpul zborului, el a adormit din greșeală. Astfel au ațipit mai mult de 300 de kilometri din distanța zborului, potrivit raportului. Controlorul de trafic aerian din Jakarta a încercat în repetate rânduri să contacteze cabina de pilotaj a zborului A320 al companiei Batik Air.
Cu toate acestea, nu au primit niciun răspuns timp de 28 de minute, până când pilotul mai în vârstă s-a trezit. Acesta și-a trezit apoi copilotul, a corectat traiectoria de zbor și au reușit să aterizeze avionul la Jakarta în siguranță.